
ΠΡΟΕΔΡΙΚΑ ΔΙΑΤΑΓΜΑΤΑ 


Έγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΥΠΟΤΡΟΦΙΩΝ ΔΩΔΕΚΑΝΗΣΟΥ 
ΑΝΔΡΕΑΣ ΔΙΑΚΟΜΙΧΑΛΗΣ» και κύρωση του οργανι¬ 
σμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 16049/31.12.1991 πράξη του συμβολαιο¬ 
γράφου Ρόδου Κωνσταντίνου Γεωργίου Τζεδάκη, όπως 
τροποποιήθηκε με την αριθ. 16674/2.2.1993 πράξη τού 
ίδιου συμβολαιογράφου, με τις οποίες ο Ανδρέας Νικ. Δια- 


κομιχάλης σύστησε κοινωφελές ίδρυμα με την επωνυμία 
«ΙΔΡΥΜΑ ΥΠΟΤΡΟΦΙΩΝ ΔΩΔΕΚΑΝΗΣΟΥ ΑΝΔΡΕΑΣ 
ΔΙΑΚΟΜΙΧΑΛΗΣ» και με έδρα την πόλη Ρόδο της νήσου 
Ρόδου. 

2. Τις διατάξεις των άρθρων: α) 95 και 98 του Α.Ν. 
2039/39, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. Την από 23.2.1993 γνωμοδότηση του Συμβουλίου 
Εθνικών Κληρ/των. 

4. Την αριθ. Υ. 1847/1078399/1182/0001/7.8.1992 
απόφαση του Πρωθυπουργού και του Υπουργού Οικονο¬ 
μικών με την οποία ανατέθηκαν αρμοδιότητες Υπουργού 
Οικονομικών στους Υφυπουργούς Οικονομικών (ΦΕΚ Β/ 
525). 

Με πρόταση του Υπουργού Εθνικής Παιδείας και θρη¬ 
σκευμάτων και του Υφυπουργού Οικονομικών, αποφασί¬ 
ζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΙΔΡΥΜΑ ΥΠΟΤΡΟΦΙΩΝ ΔΩΔΕΚΑΝΗ¬ 
ΣΟΥ ΑΝΔΡΕΑΣ ΔΙΑΚΟΜΙΧΑΛΗΣ», η οποία έγινε από τον 
Ανδρέα Διακομιχάλη με την αριθ. 16049/31.12.1991 
πράξη του Συμβολαιογράφου Ρόδου Κων/νου Γεωργίου 
Τζεδάκη, όπως αυτή τροποποιήθηκε με την αριθ. 16674/ 
2.2.1993 πράξη του ίδιου συμβολαιογράφου. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτέία και τον έλεγχο των Υπουρ¬ 
γών Οικονομικών και Εθνικής Παιδείας και θρησκευμάτων 
και διέπεται από τις διατάξεις των παραπάνω συστατικών 
των πράξεων, του παρακάτω οργανισμού, του Α.Ν. 
2039/39 και των διαταγμάτων που εκδόθηκαν ή θα εκδο- 
θούν, σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκαπέντε 
(15) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με 
την επωνυμία «ΙΔΡΥΜΑ ΥΠΟΤΡΟΦΙΩΝ ΔΩΔΕΚΑΝΗΣΟΥ 
ΑΝΔΡΕΑΣ ΔΙΑΚΟΜΙΧΑΛΗΣ». 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΙΔΡΥΜΑ 

ΥΠΟΤΡΟΦΙΩΝ ΔΩΔΕΚΑΝΗΣΟΥ ΑΝΔΡΕΑΣ ΔΙΑΚΟΜΙΧΑ- 
ΛΗΣ» που συστήθηκε από τον Ανδρέα Διακομιχάλη με την 
16049/31.12.1991 πράξη τού συμβολαιογράφου Ρόδου 
Κων/νου Γεωργίου Τζεδάκη, όπως αυτή τροποποιήθηκε 
με την αριθ. 16674/2.2.1993 πράξη τού Ιδιου συμβολαιο¬ 
γράφου, αποτελεί νομικά πρόσωπο ιδιωτικού δικαίου και 
διέπεται από τις διατάξεις των παραπάνω συστατικών 
πράξεων, του παρόντος οργανισμού, του Α.Ν. 2039/39, 
όπως κάθε φορά ισχύει ο νόμος αυτός και των διαταγμά¬ 
των που εκδόθηκαν ή θα εκδοθούν σε εκτέλεση του νό¬ 
μου τούτου. 

2. Έδρα του ιδρύματος είναι η πόλη Ρόδος της νήσου 
Ρόδου. 

3. Η σφραγίδα τού ιδρύματος είναι στρογγυλή και ανα¬ 
γράφει περιμετρικά μέσα σε πλαίσιο, την επωνυμία του 
ιδρύματος και στο μέσον αυτής την έδρα και το έτος έγκρι¬ 
σης της σύστασής του. 

Αρθρο 2 
Σκοπός. 

Σκοπός του ιδρύματος είναι: 

α) Η χορήγηση υποτροφιών για ανωτάτη εκπαίδευση 
(Πανεπιστήμια ή Πολυτεχνεία της ημεδαπής) σε σπουδα¬ 
στές των οποίων ο ένας τουλάχιστον των γονέων κατάγε¬ 
ται από τη Δωδεκάνησο, προτιμωμένων των καταγομένων 
από τη Σύμη και οι οποίοι αντιμετωπίζουν οικονομικές δυ¬ 
σχέρειες. 

β) Η χορήγηση υποτροφιών για μεταπτυχιακές σπουδές 
στην ημεδαπή ή αλλοδαπή σε όλως εξαιρετικές περιπτώ¬ 
σεις, κατόπιν ομόφωνης απόφασης του Διοικητικού Συμ¬ 
βουλίου. Κατά κανόνα οΓ υποτροφίες θα χορηγούνται για 
μεταπτυχιακές σπουδές στο Εσωτερικό της χώρας σε 
πτυχιούχος Ανωτάτων Σχολών. 

Εάν όμως στην πράξη είναι αδύνατη η συνέχεια των 
σπουδών στην Ελλάδα διότι π.χ. δεν υπάρχει αντίστοιχο 
τμήμα μεταπτυχιακών σπουδών σε Ελληνικά Πανεπιστή¬ 
μια, τότε το Διοικητικό Συμβούλιο, λαμβάνοντας υπόψη τη 
σπουδαιότητα των περιπτώσεων και την ωφελιμότητα που 
θα προέλθει από την μετεκπαίδευση στο Εξωτερικό, μπο¬ 
ρεί να εγκρίνει την υποτροφία για μετάβαση του υποτρό¬ 
φου στην αλλοδαπή. 

γ) Σε περίπτωση που οι χορηγούμενες υποτροφίες δεν 
εξαντλούν το προς διάθεση ποσόν, το περίσσευμα μπορεί 
να χρησιμοποιηθεί από τη διοίκηση του ιδρύματος για οι¬ 
κονομική ενίσχυση σε αποκλειστικά Συμαίους την κατα¬ 
γωγή, οι οποίοι θα εκπαιδεύονται περί τη ναυτική τέχνη και 
την πρακτική ναυπηγική. 

Οι οικονομικές αυτές ενισχύσεις καθιερώνονται προκει- 
μένου να διατηρηθεί η παράδοση του νησιού περί την ναυ¬ 
τική τέχνη - πλείστοι Συμαίοι αποτελούν πληρώματα του 
Εμπορικού Ναυτικού όλων των κλάδων, Πλοίαρχοι, Μηχα¬ 
νικοί, Ασυρματιστές κ.α. - και την πρακτική ναυπηγική - το 
νησί έχει παράδοση στην κατασκευή μικρών ξύλινων σκα¬ 
φών (βάρκες - καΐκια), αυτό δε είναι έργο των καραβομα- 
ραγκών, δηλαδή τεχνιτών που εκπαιδεύονται πρακτικά 
στο καρνάγιο του νησιού. 

Άρθρο 3 

Περιουσία - Πόροι. 

1. Περιουσία του ιδρύματος αποτελούν: 

α) Δέκα (10) Ομόλογα του Ελληνικού Δημοσίου ονομα¬ 
στικής αξίας δέκα εκατομμυρίων (10.000.000) δραχμών 


έκαστο, δηλ. συνολικής αξίας εκατό εκατομμυρίων 
(100.000.000) δραχμών, τριετούς διάρκειας, που βρίσκο¬ 
νται για φύλαξη στο Υποκατάστημα Παλαιός Αγοράς Ρό¬ 
δου της Εθνικής Τράπεζας της Ελλάδος, στο όνομα 
ΙΔΡΥΜΑ ΥΠΟΤΡΟΦΙΩΝ ΑΝΔΡΕΑΣ ΔΙΑΚΟΜΙΧΑΛΗΣ. 

β) Οκτώ (8) Έντοκα Γραμμάτια του Ελληνικού Δημο¬ 
σίου, συνολικής αξίας είκοσι τεσσάρων εκατομμυρίων 
(24.000.000) δραχμών, ετήσιας διάρκειας, που βρίσκο¬ 
νται για φύλαξη στο Υποκατάστημα Παλαιός Αγοράς Ρό¬ 
δου της Εθνικής Τράπεζας της Ελλάδος, στο όνομα 
ΙΔΡΥΜΑ ΥΠΟΤΡΟΦΙΩΝ ΑΝΔΡΕΑΣ ΔΙΑΚΟΜΙΧΑΛΗΣ. 

γ) Το ποσόν του ενός εκατομμυρίου (1.000.000) δολλα- 
ρίων Η.Π.Α. το οποίο βρίσκεται κατατεθειμένο στον αριθ. 
310/0237341-68 λογ/σμό της ΒΑΝΟΙΙΕ3 ΒΠΥΧΕΙ_Ι.Ε5 
ΙΑΜΡΕΚΤ 8.Α. στο όνομα ΙΔΡΥΜΑ ΥΠΟΤΡΟΦΙΩΝ ΑΝ¬ 
ΔΡΕΑΣ ΔΙΑΚΟΜΙΧΑΛΗΣ. 

δ) Το επί της οδού Κων/νου Παλαιολόγου 1 ακίνητο, του 
οποίου την κυριότητα μεταβιβάζει. Στο ανωτέρω ακίνητο ο 
ιδρυτής και ο σύζυγός του θα έχουν δικαίωμα ισοβίου οι- 
κήσεως και μετά τον θάνατό τους θα περιέρχεται στην 
πλήρη χρήση του Ιδρύματος. 

Επίσης περιουσία του ιδρύματος θα αποτελεί και το 
20% των εισοδημάτων από τους τόκους του κεφαλαίου το 
οποίο θα παρακρατείται και θα προστίθεται στο κεφάλαιο 
για την εξισορρόπησή του στις δυσμενείς επιπτώσεις του 
πληθωρισμού. 

2. Πόροι του ιδρύματος είναι: 
α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και οι 
κληρονομιές, κληροδοσίες και δωρεές, οποιοσδήποτε 
φυσικού ή νομικού προσώπου, προς αυτό. 

Άρθρο 4 
Διοίκηση. 

1. Το ίδρυμα διοικείται από επταμελές Διοικητικό Συμ¬ 
βούλιο, που αποτελείται από τους: 

α) Ανδρέα Νικ. Διακομιχάλη, ισόβιο Πρόεδρο, με ανα¬ 
πληρωτή τον εκάστοτε Μητροπολίτη Ρόδου. 

β) Νικόλαο Ανδρέα Διακομιχάλη, με αναπληρωτή του 
την Κατίνα συζ. Φανουρίου Χατζή, το γένος Ανδρέα Δια- 
κομιχάλη. 

γ) Ιωάννη Γαβριήλ Χαρίτο, με αναπληρωτή του τον Πα¬ 
ναγιώτη Γ αβριήλ Χαρίτο. 

δ) Ιωάννη Παναγιώτη Ματθιουδάκη, με αναπληρωτή του 
τον Παντελή Ευστ. Διακογεωργίου. 

ε) Γεράσιμο Σπυρίδωνος Παυλάτο, με αναπληρωτή του 
τον Κων/νο Γεωργίου Τζεδάκη. 

στ) Ιωάννη Σταματίου Καπετανάκη, με αναπληρωτή του 
τον Γεώργιο Σάββα Ματσαμά. 

ζ) Κωνσταντίνο Αλεξάνδρου Φαρμακίδη, με αναπλη¬ 
ρωτή του την Ελένη θυγ. Κων/νου Φαρμακίδου. 

2. Τα μέλη του Διοικητικού Συμβουλίου ορίζουν με 
πράξη τους, έπειτα από ψηφοφορία τον Αντιπρόεδρο, το 
Γραμματέα και τον Ταμία. 

3. Η θητεία των μελών είναι ισόβιος. 

4. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε νόμιμο λόγο, κάποιου από τα τακτικά και αναπληρω¬ 
ματικά μέλη του Διοικητικού Συμβουλίου, η κενή θέση συ- 

μπληρώνεται με απόφαση των υπολοίπων μελών, σύμ¬ 
φωνα με τις διατάξεις της συστατικής πράξης και του άρ¬ 
θρου 99 του Α.Ν. 2039/1939. 

Σε κάθε περίπτωση πάντοτε να γίνεται προσπάθεια να 
μετέχει ένας από τους απογόνους και γενικά συγγενείς 
του Ανδρέα Διακομιχάλη. 

5. Το Διοικητικό Συμβούλιο συνεδριάζει τακτικά κάθε 
δύο μήνες και έκτακτα όποτε το ζητήσει ο Πρόεδρος ή 
δύο από τα μέλη του, με γραπτή αίτησή τους προς τον 
Πρόεδρο, πάντοτε όμως, έπειτα από πρόσκληση του Προ¬ 
έδρου. 

6. Το Διοικητικό Συμβούλιο βρίσκεται σε απαρτία, όταν 
τα παρόντα μέλη είναι περισσότερα από τα απόντα. Με¬ 
ταξύ των παρόντων πρέπει υποχρεωτικά να είναι και ο 
Πρόεδρος ή ο νόμιμος αναπληρωτής του. 

7. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η γνώμη με την οποία συ- 
ντάσσεται ο Πρόεδρος. 

8. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από έξι (6) συνε¬ 
χείς συνεδριάσεις, θεωρείται ότι έχει παραιτηθεί και η 
κενή θέση αυτού συμπληρώνεται κατά τα οριζόμενα στην 
παρ. 4 του παρόντος άρθρου. 

9. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι απο¬ 
φάσεις που λαμβάνονται από αυτό, καθώς και η γνώμη των 
μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

10. Τα μέλη του Διοικητικού Συμβουλίου προσφέρουν 
τις υπηρεσίες τους χωρίς αμοιβή. Δικαιούνται όμως οδοι¬ 
πορικών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφόσον έγιναν έπειτα από ει¬ 
δική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

11. Τα μέλη του Διοικητικού Συμβουλίου που απουσιά¬ 
ζουν ή κωλύονται να παραστούν, αναπληρώνουν οι κατά τα 
ανωτέρω, στην παράγραφο 1 του παρόντος άρθρου, ορι- 
σθέντες αναπληρωτές τους, ως απλά μέλη και όχι υπό την 
ιδιότητα των μελών που αναπληρώνουν. 

Άρθρο 5 

Αρμοδιότητες Διοικητικού Συμβουλίου. 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά τη διοίκηση και τη λειτουργία του, τη διά¬ 
θεση των πόρων αυτού, καθώς και για κάθε ενέργεια που 
σχετίζεται με την εκπλήρωση του σκοπού του, πάντοτε 
όμως σύμφωνα με τις διατάξεις των συστατικών πράξεων, 
του παρόντος οργανισμού του Α.Ν. 2039/39 και των δια¬ 
ταγμάτων που εκδόθηκαν ή θα εκδοθούν σε εκτέλεση του 
νόμου τούτου, καθώς και των λοιπών σχετικών νόμων και 
διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή (Υπουργό Οικο¬ 
νομικών ή Νομάρχη Δωδεκανήσου) τον προϋπολογισμό 
και απολογισμό του ιδρύματος, σύμφωνα με τις διατάξεις 
των άρθρων 101 και 102 του Α.Ν. 2039/39 και του από 
20.12.1939 Β. Δ/τος (ΦΕΚ Α/552). 

Μαζί με τον απολογισμό, καταρτίζει, ψηφίζει και υπο¬ 


βάλλει και το γενικό Ισολογισμό του Ενεργητικού και του 
Παθητικού του Ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, καθώς 
και την αμοιβή του, σύμφωνα με τους όρους των συλλογι¬ 
κών συμβάσεων εργασίας και τις διατάξεις γενικότερα της 
εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

Άρθρο 6 

Αρμοδιότητες Προέδρου. 

1.0 Πρόεδρος τού Διοικητικού Συμβουλίου του ιδρύμα¬ 
τος: 

α) Εκπροσωπεί τούτο στα Δικαστήρια, στις Αρχές κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ' αυτόν και εγκρίνεται με από¬ 
φαση του Διοικητικού Συμβουλίου. ^ 
β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου τέσσερις (4) τουλάχιστον μέ¬ 
ρες πριν από τη συνεδρίαση. 

γ) Καταρτίζει, βοηθούμενος ,από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει, θέμα που δεν περιλαμβάνεται σ’ 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γι’ αυτό ή πλειοψηφία των πα¬ 
ρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλίου 
και ενεργεί σύμφωνα με τις ειδικές εξουσιοδοτήσεις και 
εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλος τού Διοικητικού Συμβουλίου 
που ορίζεται με απόφαση αυτού. 

Άρθρο 7 

Αρμοδιότητες Γραμματέα. 

1. Ο Γραμματέας του Ιδρύματος: 
α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχει- 

ριστικά) και τη σφραγίδα του ιδρύματος και ευθύνεται για 
την καταστροφή ή την απώλεια τούτων. 

2. Ο Γραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γραμματέα, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου που ορίζε¬ 
ται με απόφαση αυτού. 

Αρθρο 8 

Αρμοδιότητες Ταμία. 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες αποδεί¬ 
ξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 τού Α.Ν. 
2039/39, έχοντας την ευχέρεια να παρακρατεί από αυτά 
ένα μικρό ποσό, που είναι αναγκαίο για την πληρωμή έκτα¬ 
κτων και επειγουσών δαπανών του ιδρύματος, το ύψος 
του οποίου καθορίζεται με απόφαση του Διοικητικού Συμ¬ 
βουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, απο¬ 
λογισμού και ισολογισμού,του ιδρύματος. 

στ) Τον Ταμία, όταν απουσιάζει ή κωλύεται, αναπληρώ¬ 
νει άλλο μέλος του Διοικητικού Συμβουλίου που ορίζεται 
με απόφαση αυτού. 

Άρθρο 9 

Προσόντα υποψηφίων - Δικαιολογητικά. 

1. Δικαίωμα υποτροφίας έχουν οι φοιτητές που συγκε¬ 
ντρώνουν τις ακόλουθες προϋποθέσεις: 

α) Ο ένας τουλάχιστον των γονέων κατάγεται από τη 
Δωδεκάνησο, προτιμωμένων των εχόντων καταγωγή από 
τη Σύμη. 

β) Αντιμετωπίζουν οικονομικές δυσχέρειες. 

2. Οι υποψήφιοι για υποτροφία πρέπει να υποβάλουν τα 
κάτωθι δικαιολογητικά: 

α) Επικυρωμένο φωτοαντίγραφο αστυνομικής ταυτότη¬ 
τας του υποψηφίου ή και των γονέων του, όπου αυτό απαι¬ 
τείται, από την οποία θα προκύπτει η Ελληνική ιθαγένεια ή 
η Ελληνική καταγωγή και η ηλικία του, που δεν πρέπει να 
είναι μεγαλύτερη των 36 χρόνων. 

β) Πιστοποιητικό Δημάρχου ή Προέδρου Κοινότητας, 
σχετικά με τον τόπο καταγωγής του. Το Διοικητικό Συμ¬ 
βούλιο του Ιδρύματος έχει το δικαίωμα σε ειδικές περι¬ 
πτώσεις να ζητήσει να προσκομιστούν και φωτοαντίγραφα 
των οικείων ληξιαρχικών πράξεων που θα αποδεικνύουν 
την καταγωγή των γονέων και των υποψηφίων, 
γ) Επικυρωμένο αντίγραφο απολυτηρίου Λυκείου, 
δ) Επικυρωμένο αντίγραφο του εκκαθαριστικού σημει¬ 
ώματος φόρου εισοδήματος του ίδιου, εφ' όσον έχει εισο¬ 
δήματα, ή της οικογένειας του. 
ε) Απόσπασμα ποινικού μητρώου που να έχει εκδοθεί 


έξι μήνες το πολύ πριν από την ημέρα δημοσίευσης της 
σχετικής πρόσκλησης - προκήρυξης. 

στ) Ότι άλλο πιστοποιητικό, βεβαίωση, δήλωση κ.λπ. 
ζητήσει το Διοικητικό Συμβούλιο του Ιδρύματος. 

Άρθρο 10 

Επιλογή και ανακήρυξη υποτρόφων. 

1. Το Διοικητικό Συμβούλιο του Ιδρύματος καλεί με πρό¬ 
σκλησή του τους ενδιαφερομένους να υποβάλουν τ;ις αι¬ 
τήσεις τους με τα απαραίτητα δικαιολογητικά, τηρόυμέ- 
νων κατά τα λοιπά των διατάξεων του άρθρου 3 και κατ’ 
αναλογία των διατάξεων των άρθρων 4, 5 και 6 παρ. 1 του 
από 18.8.1941 Καν. Δ/τος (ΦΕΚ Α' 286). 

2. Οι αιτήσεις με τα δικαιολογητικά υποβάλλονται στο 
Ίδρυμα μέσα σε είκοσι (20) μέρες από της δημοσίευσης 
της σχετικής πρόσκλησης. 

3. Η επιλογή και ανακήρυξη των υποτρόφων γίνεται χω¬ 
ρίς διαγωνισμό με αιτιολογημένη απόφαση του Διοικητι¬ 
κού Συμβουλίου του Ιδρύματος, εφαρμοζομένων των δια¬ 
τάξεων των συστατικών πράξεων. 

Κατά τα λοιπά εφαρμόζονται οι διατάξεις του Α.Ν. 
2039/1939 και του από 18.8.1941 Καν. Δ/τος (ΦΕΚ Α' 
286). 

Άρθρο 11 

Καταβολή υποτροφιών - Υποχρεώσεις υποτρόφων. 

1.0 αριθμός των υποτροφιών και το ποσόν της μηνιαίας 
υποτροφίας κάθε υποτρόφου καθορίζονται με απόφαση 
του Διοικητικού Συμβουλίου ανάλογα με το ύψος των κα¬ 
θαρών εσόδων του Ιδρύματος, πάντοτε όμως μέσα στα 
όρια που ορίζονται από τις διατάξεις του άρθρου 54 του 
Α.Ν. 2039/1939 και του άρθρου 28 του από 18.8.1941 
Καν. Δ/τος (ΦΕΚ Α' 286), όπως αυτές τροποποιήθηκαν με 
την 1060205/2636/17.9.1991 απόφαση του Υπουργού 
των Οικονομικών και όπως κάθε φορά θα ισχύουν. 

2. Οι υποτροφίες καταβάλλονται στους δικαιούχους 
σύμφωνα με τις διατάξεις των άρθρων 55 του Α.Ν. 2039/ 

1939, όπως τροποποιήθηκε με το άρθρο 10 του Ν. 1583/ 
1985 και 24, 25, 27 και 33 του από 18.8.1941 Καν. Δ/τος 
(ΦΕΚ Α' 286). 

Το ποσόν της μηνιαίας υποτροφίας θα κατατίθεται σε 
τραπεζικό λογαριασμό του υποτρόφου που θα ανοίγει το 
Ίδρυμα επ’ ονόματί του. 

3. Η χορήγηση της υποτροφίας διακόπτεται, όταν συ¬ 
ντρέχουν οι προϋποθέσεις που ορίζονται από τις διατάξεις 
του άρθρου 29 του παραπάνω Καν. Δ/τος, οι οποίες διαπι¬ 
στώνονται με πράξη του Διοικητικού Συμβουλίου του ιδρύ¬ 
ματος, που έχει υποχρέωση να παρακολουθεί την όλη πο¬ 
ρεία των σπουδών των υποτρόφων και να αξιώνει απ’ αυ¬ 
τούς την υποβολή, κάθε έτος, αποδεικτικών στοιχείων της 
επίδοσής τους. 

Άρθρο 12 

Οικονομική διαχείριση. 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1 η Ιανουαρίου και λή¬ 
γει την 31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβερ- 
νήσεως του σχετικού Π.Δ/τος έγκρισης της σύστασης του 
ιδρύματος, η οποία μπορεί να παραταθεί μέχρι την 31η 
Δεκεμβρίου του επόμενου ημερολογιακού έτους, με από- 

φάση του Διοικητικού Συμβουλίου που λαμβάνεται στην 
πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν. 2039/39 και του από 20.12.1939 σχετικού Δ/τος 
(ΦΕΚ Α/552). 

Αρθρο 13 
Βιβλία και Στοιχεία. 

1. Το Ιδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο - μητρώο υποτρόφων στο οποίο καταχωρίζο¬ 
νται τα ονόματα των υποτρόφων, η σχολή που φοιτούν, ο 
χρόνος και το ποσό της υποτροφίας κάθε υποτρόφου και 
τα λοιπά στοιχεία, τα οποία ορίζονται από τις διατάξεις του 
άρθρου 34 του από 18.8.1941 Καν. Δ/τος. 

ε) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Αρθρο 14 

Τροποποίηση Οργανισμού. 

Ο Οργανισμός του ιδρύματος μπορεί να τροποποιηθεί ή 
να συμπληρωθεί με Προεδρικό Διάταγμα, σύμφωνα με τις 
διατάξεις των άρθρων 98 του Α.Ν. 2039/39 και 110 και 
119 του Αστικού Κώδικα, ύστερα από πρόταση του Διοι¬ 
κητικού Συμβουλίου αυτού. 

Αρθρο 15 

Διάλυση του Ιδρύματος - Τύχη περιουσίας αυτού. 

1. Το ίδρυμα διαλύεται όταν και όπως ο νόμος ορίζει και 
κατόπιν ομόφωνης απόφασης του Διοικητικού Συμβου¬ 
λίου στην οποία να διαπιστώνεται ότι οι σκοποί για τους 
οποίους έχει συσταθεί το Ίδρυμα είναι ανέφικτοι. 

2. Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται στο εδρεϋον στη 
Ρόδο κοινωφελές Ίδρυμα με την επωνυμία «ΕΥΑΓΕΣ 
ΙΔΡΥΜΑ ΙΕΡΑΣ ΜΗΤΡΟΠΟΛΕΩΣ ΡΟΔΟΥ». 

Στον Υπουργό Εθνικής Παιδείας και θρησκευμάτων και 


στον Υφυπουργό Οικονομικών αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 26 ΜαΤου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΟΝ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΓΈΟΡΠΟΣ ΣΟΥΦΛΙ ΑΣ 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. ΔΙΔΚ/Φ6.47/18026 (2) 

Συγκρότηση Επιτροπής Παραλαβής Υλικών του ΥΠΠΚ. 

Ο ΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις: 

α) Του άρθρου 14 του Ν. 1797/1988 (ΦΕΚ 164/Α788) 
«Προμήθειες του δημόσιου τομέα και ρυθμίσεις συναφών 
θεμάτων» όπως τροποποιήθηκε με το άρθρο 40 του Ν. 
2000/1991 (ΦΕΚ 206/Α791) «Για την αποκρατικοποίηση 
των διαδικασιών εκκαθάρισης ενισχύσεως των κανόνων 
ανταγωνισμού και άλλες διατάξεις». 

β) Του Ν.Δ. 216/1974 (ΦΕΚ 367/Α774) «Περί συστά- 
σεως Υπουργείου Προεδρίας Κυβερνήσεως». 

γ) Του Π.Δ. 320/88 (ΦΕΚ 149/Α788) «Οργανισμός 
υπηρεσιών του Υπουργείου Προεδρίας της Κυβέρνησης» 
όπως τροποποιήθηκε μεταγενέστερα. 

2. Τη ΔΙΔΚ/Φ.7.1/40828/30.11.90 (ΦΕΚ 760/Β/ 
30.11.90) εξουσιοδοτική απόφαση του Υπουργού Προε¬ 
δρίας της Κυβέρνησης. 

3. Το ΔΙΟΙΚ/Φ363/19/Δ.Υ/18.5.93 έγγραφο της Δ/ 
νσης Οικονομικού «Συγκρότηση Επιτροπής», αποφασί¬ 
ζουμε: 

1. Συγκροτούμε τριμελή Επιτροπή παραλαβής των ει¬ 
δών που αναφέρονται στη ΔΙΟΙΚ/Φ.363/15/15879/ 
11.5.1993 απόφαση του Υπουργού Προεδρίας της Κυ¬ 
βέρνησης. 

2. Η Επιτροπή θα αποτελείται από τρεις (3) υπαλλήλους 
του Υπουργείου Προεδρίας της Κυβέρνησης με οποιαδή¬ 
ποτε σχέση εργασίας, από τους οποίους ο ένας θα ορισθεί 
πρόεδρος. 

Χρέη γραμματέα θα εκτελεί υπάλληλος του Υπουργείου 
Προεδρίας της Κυβέρνησης. 

3. Έργο της Επιτροπής θα είναι η ποιοτική και ποσοτική 
παραλαβή των ειδών που αναφέρονται στη ΔΙΟΙΚ/Φ.363/ 
15/15879/11.5.93 απόφαση του ΥΠΠΚ «Έγκριση διαδι¬ 
κασίας απευθείας ανάθεσης προμήθειας...» και η σύνταξη 
σχετικού πρωτοκόλλου παραλαβής που θα υποβάλει στη 
Δ/ νση Οικονομικού, Τμήμα Προμηθειών. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 27 ΜαΤου 1993 
Με εντολή Υπουργού 
Ο Γενικός Γραμματέας 
ΝΙΚΟΛΑΟΣ ΑΡΓΥΡΟΠΟΥΛΟΣ 

-4- 

Αριθ. Φ10067/7667 (3) 

Ανάκληση της 52203/29.10.57 απόφασης ΥΠ. ΕΣ. 

Ο ΥΠΟΥΡΓΟΣ ΕΣΩΤΕΡΙΚΩΝ 

Με τη Φ.10067/7667/29.4.1993 απόφαση του ΥΠ.ΕΣ. 
ανακλήθηκε η 52203/29.10.1957 όμοιά του, που δημο- 
σιεύθηκε στο ΦΕΚ 201/31.10.1957 (τεύχος Γ), με την 
οποία ο ΛΑΓΟΠΟΥΛΟΣ Κων/νος του Συμεών αναγνωρί¬ 
σθηκε ως Ελληνας υπήκοος με τις διατάξεις του άρθρου 5 
του Κώδικα Ελληνικής ΙθαγενεΙας, γιατί διαπιστώθηκε ότι, 
ο εν λόγω απόκτησε την Ελληνική ιθαγένεια με το άρθρο 4 
της Συνθήκης των Σεβρών. 

Η παρούσα να δημοσιευθεΙ στην Εφημερίδα της Κυβερ¬ 
νήσεως. 

Αθήνα, 29 Απριλίου 1993 
Με εντολή Υπουργού 
Ο Διευθυντής 
Α. ΚΑΝΔΑΚΗΣ 

«1. Το άρθρο 8 του Ν. 1893/1990». Αντί του αριθμού 1 
του προοιμίου τίθεται ο αριθμός 2. 

2. Στο προοίμιο της Ιδιας απόφασης και στον αριθμό 7 
αυτής αντί του «Την υπ’ αριθμ. Υ1966/5.1.93 υπουργική 
απόφαση (ΦΕΚ 1 τ.Β'/7.1.1993άρθρο 1 παρ. 2εδ. α)», τί¬ 
θεται: 

«Την υπ' αριθμ. Π010/202/ΑΣ 57/30.4.1993 απόφαση 
(ΦΕΚ 308 Τ.Β73.5.1993)». 

3. Στο προοίμιο της 2865/Φ.260/5.5.1993 απόφασης 
που δημοσιεύθηκε στο ΦΕΚ 339/11.5.93 (τ.Β') και στον 
αριθμό 7 αυτής αντί του «την υπ’ αριθμ. 1966/5.1.1993 
υπουργική απόφαση (ΦΕΚ 1 τ.Β'/7.1.1993, άρθρο 1 παρ. 
2 εδ. α)» τίθεται: 

«Την υπ’ αριθμ. Π010/202/ΑΣ 57/30.4.1993 απόφαση 
(ΦΕΚ 308 τ.Β/3.5.1993)». 

(Από το Υπουργείο Εξωτερικών) 

( 6 ) 

Στην απόφαση 010/199/ΑΣ 54/27.4.1993 που δημο¬ 
σιεύθηκε στο ΦΕΚ 308/3.5.1993 (τ.Β’) και στο άρθρο 1 
στοιχείο Β' αυτής στην 5η σειρά προ της λέξεως «στο 
πλαίσιο» τίθενται οι λέξεις «μη περιλαμβανόμενων» και 
στην 6η σειρά μετά τις λέξεις «αρμοδιοτήτων τους» τίθε¬ 
νται «και κατά την κρίση του Υπουργού ή των Υφυπουρ¬ 
γών». 

(Από το Υπουργείο Εξωτερικών) 


Αριθ. Πιγ/1136 (4) 

Χορήγηση άδειας ασκήσεως επαγγέλματος Κοινωνικού 
Λειτουργού στην Γαϊδατζή Βασιλική του Σωκράτη. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και 
Κοινωνικών Ασφαλίσεων Πιγ/1136/20.5.1993 έχει χορη¬ 
γηθεί στην Γάίδατζή Βασιλική του Σωκράτη άδεια ασκή¬ 
σεως επαγγέλματος Κοινωνικού Λειτουργού. 

Η παρούσα να δημοσιευθεΙ στην Εφημερίδα της Κυβερ¬ 
νήσεως. 

(7) 

Στη 19263/15.4.1993 κοινή υπουργική απόφαση, η 
οποία δημοσιεύτηκε στο ΦΕΚ 302/τ.Β/28.4.1993, γίνε¬ 
ται η παρακάτω διόρθωση: στη σελίδα 3415 του παρα¬ 
πάνω ΦΕΚ στο Νομαρχιακό Ταμείο Αθηνών από το 
εσφαλμένο Κλάδος ΔΕ Διοικητικός (θέσεις 5 εκ των 
οποίων η 1 είναι προσωρινή) στο ορθό Κλάδος ΔΕ Διοικη¬ 
τικός (θέσεις 7 εκ των οποίων η 1 είναι προσωρινή). 

(Από το Υπουργείο Εσωτερικών) 

-Φ- 


Αθήνα, 20 ΜαΤου 1993 

Με εντολή Υπουργού 
Ο Διευθυντής 
Γ. ΜΠΕΣΗΣ 

ΔΙΟΡΘΩΣΕΙΣ ΣΦΑΛΜΑΤΩΝ 

(5) 

1. Στην 2864/Φ.260/5.5.1993 απόφαση που δημο¬ 
σιεύθηκε στο ΦΕΚ 339/11.5.93 (τ.Β') και στο προοίμιο 
αυτής, μετά το «Έχοντας υπόψη», τίθεται: 


( 8 ) 

Στην 340105/23.4.1993 Υπουργική Απόφαση «Εφαρ¬ 
μογή προγράμματος καταπολέμησης της εχινοκοκκίασης 
- υδατίδωσης, της λύσσας, της λεϊσμανίασης και των άλ¬ 
λων ζωοανθρωπονόσων», που δημοσιεύθηκε στο ΦΕΚ 
313/Τ.Β/4.5.1993, επιφέρεται η εξής διόρθωση: 

Στην παράγραφο 1 Σκοπιμότης Εφαρμογής του Προ¬ 
γράμματος του άρθρου 1 και στον τελευταίο στίχο της πε¬ 
ρίπτωσης 11, διαγράφεται η φράση (600-700 κρούσματα 
σε ανθρώπους ετησίως) και γράφεται το ορθό (60-70 
κρούσματα σε ανθρώπους ετησίως). 

(Από το Υπουργείο Γεωργίας) 

’ Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) 1 

"ια 

το Τεύχος Α Δρχ. 

15.000 

Δρχ. 

750 

β) 

» 

» 

» 

Β' 

» 

30.000 

» 

1.500 

Υ) 

» 

» 

» 

Γ 

» 

10.000 

» 

500 

δ) 

» 

» 

» 

Δ 

» 

30.000 

» 

1.500 

ε) 

» 

» 

» 

Αναπτυξιακών Πράξεων 

» 

20.000 

» 

1.000 

στ) 

» 

» 

» 

Ν.Π.Δ.Δ. 

» 

10.000 

» 

500 

ζ) 

» 

» 

» 

ΠΑΡΑΡΤΗΜΑ 

» 

5.000 

» 

250 

π) 

» 

» 

» 

Δελτ. Εμπ.& Βιομ. Ιδ. 

» 

10.000 

» 

500 

θ) 

» 

» 

» 

Αν. Ειδικού Δικαστηρίου 

» 

3.000 

» 

150 

0 

» 

» 

» 

Α.Ε. & Ε.Π.Ε. 

» 

200.000 

» 

10.000 

ια) 1 

Για 

όλα 

τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



















